బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
అంపైర్లతో గొడవ.. మైదానంలో బంగ్లా రచ్చ
ముక్కోణపు టీ20 సిరీస్‌‌లో శుక్రవారం రాత్రి శ్రీలంకని ఓడించి ఫైనల్‌కి చేరిన బంగ్లాదేశ్ మైదానంలో రచ్చరచ్చ చేసింది.
TNN | Updated:
Mar 17, 2018, 09:45AM IST
అంపైర్లతో గొడవ.. మైదానంలో బంగ్లా రచ్చ
ముక్కోణపు టీ20 సిరీస్&zwnj;&zwnj;లో శుక్రవారం రాత్రి శ్రీలంకని ఓడించి ఫైనల్&zwnj;కి చేరిన బంగ్లాదేశ్ మైదానంలో రచ్చరచ్చ చేసింది. ఒకానొక దశలో మ్యాచ్&zwnj; నిలిచిపోతుందేమో అనిపించేలా పసికూన జట్టు క్రికెటర్లు వ్యవహరించారు. అయితే.. ఎట్టకేలకి ఆ జట్టు కోచ్, అంపైర్లు చొరవ తీసుకుని ఆటగాళ్లని శాంతపరచడంతో.. మ్యాచ్ కొనసాగగా బంగ్లాదేశ్ 2 వికెట్ల తేడాతో గెలుపొందింది.
అసలు ఏం జరిగిందంటే..? బంగ్లాదేశ్ విజయానికి చివరి 6 బంతుల్లో 12 పరుగులు చేయాల్సి వచ్చింది. క్రీజులో మహ్మదుల్లా (43 నాటౌట్: 18 బంతుల్లో 3x4, 2x6) ఒంటరిపోరాటం చేస్తుండంతో ఆ జట్టు విజయంపై నమ్మకంతోనే ఉంది. కానీ చివరి ఓవర్ వేసిన శ్రీలంక బౌలర్ ఉదాన.. తొలి రెండు బంతుల్ని షార్ట్ పిచ్ బంతులుగా విసిరాడు. అయితే.. వాటిని క్రీజులో ఉన్న ముస్తాఫిజుర్ బ్యాట్&zwnj;తో తాకించలేకపోయాడు. అయినప్పటికీ.. రెండో బంతికి రన్ కోసం ప్రయత్నించి ముస్తాఫిజుర్ రనౌటయ్యాడు. ఈ సమయంలో మహ్మదుల్లా&zwnj;కి డ్రింక్స్ తీసుకొచ్చిన సబ్&zwnj;స్టిట్యూడ్ ఫీల్డర్ నూరుల్.. శ్రీలంక కెప్టెన్ తిసార పెరీరాతో గొడవపడ్డాడు. బంతి బ్యాట్స్&zwnj;మెన్&zwnj; భుజం కన్నా ఎక్కువ ఎత్తులో వచ్చిందని.. నోబాల్ ఇవ్వాలంటూ బంగ్లాదేశ్ ఆటగాళ్లు మైదానంలోని అంపైర్లని డిమాండ్ చేశారు.
కానీ.. ఫీల్డ్ అంపైర్లు వారి అభ్యర్థని తిరస్కరించడంతో బంగ్లా కెప్టెన్ షకిబ్ అల్ హసన్ డగౌట్ నుంచి మైదానంలోని ఆటగాళ్లను మ్యాచ్ నిలిపివేసి వచ్చేయాలంటూ సైగలు చేస్తూ పిలిచాడు. అప్పటికి 4 బంతుల్లో బంగ్లా 12 పరుగులు చేయాల్సి ఉంది. కెప్టెన్ సూచన మేరకు క్రీజులో ఉన్న మహ్మదుల్లా, రుబెల్ మైదానం వెలుపలకి వచ్చేసేందుకు ప్రయత్నించగా.. అంపైర్లు వారికి సర్దిచెప్పారు. మరోవైపు కెప్టెన్&zwnj;కి బంగ్లాదేశ్ కోచ్ సర్దిచెప్పడంతో.. ఆట కొనసాగింది. తర్వాత మహ్మదుల్లా వరుసగా 4, 2, 6 బాది ఒక బంతి మిగిలి ఉండగానే లక్ష్యాన్ని ఛేదించి విజయాన్ని అందుకుంది. గెలుపు అనంతరం బంగ్లాదేశ్ బ్యాట్స్&zwnj;మెన్ మైదానంలో సంబరాలతో హోరెత్తించారు. డ్రెస్సింగ్ రూములో ఓ అద్దాన్ని కూడా పగలగొట్టారు.
మొదట కుశాల్ పెరీరా (61: 40 బంతుల్లో 7x4, 1x6), తిసార పెరీరా (58: 37 బంతుల్లో 3x4, 3x6) అర్ధశతకాల బాదడంతో శ్రీలంక నిర్ణీత 20 ఓవర్లలో 7 వికెట్ల నష్టానికి 159 పరుగులు చేసింది. అనంతరం ఛేదనలో తమీమ్ ఇక్బాల్ (50: 42 బంతుల్లో 4x4, 2x6), మహ్మదుల్లా మెరుపులు మెరిపించడంతో 160 పరుగుల లక్ష్యాన్ని19.5 ఓవర్లలో 160/8తో ఛేదించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.